Николас Гийен
Дойде от толкова далече

Превод от испански: Александър Муратов, 1956

chitanka.info

Дойде от толкова далече

и без да я очаквах, знаех,

че щеше някога да дойде.

Какво да правя, ако мога

за малко само да я видя,

когато вятърът минава,

ако гласът й като мирис

преследва ме и се изгубва,

ако снагата й е в унес,

от който будя се разплакан,

ако ръцете й са цвете,

що мога само да докосна,

а пък смехът, дъга небесна,

потрепва в тъмнината влажна

на тихата далечна вечер.

Какво да правя, ако мога

за малко само да я видя,

когато вятърът минава?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.